รัฐบาลไทย-ข่าวทำเนียบรัฐบาล-วิทย์สร้างคน สร้างแรงบันดาลใจ 1.2 ล้านเยาวชนไทย กับงานมหกรรมวิทยาศาสตร์และเทคโนโลยีแห่งชาติ 2561
วันพฤหัสบดีที่ 4 ตุลาคม 2561
วิทย์สร้างคน สร้างแรงบันดาลใจ 1.2 ล้านเยาวชนไทย กับงานมหกรรมวิทยาศาสตร์และเทคโนโลยีแห่งชาติ 2561
นายกฯ เยี่ยมชมส่วนหนึ่งของงานมหกรรมวิทยาศาสตร์และเทคโนโลยีแห่งชาติ 2561 ประกาศความพร้อมเต็มร้อยกับกิจกรรมทางวิทยาศาสตร์และเทคโนโลยีที่ยิ่งใหญ่ที่สุดแห่งปีและใหญ่ที่สุดในเอเชียตะวันออกเฉียงใต้ งาน “มหกรรมวิทยาศาสตร์และเทคโนโลยีแห่งชาติ ประจําปี 2561
ทําเนียบรัฐบาล / 7 สิงหาคม 2561ดร. สุวิทย์ เมษินทรีย์ รัฐมนตรีว่าการกระทรวงวิทยาศาสตร์และเทคโนโลยี นํา พลเอกประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ (คสช.) เยี่ยมชมส่วนหนึ่งของงานมหกรรมวิทยาศาสตร์และเทคโนโลยีแห่งชาติ 2561 ประกาศความพร้อมเต็มร้อยกับกิจกรรมทางวิทยาศาสตร์และเทคโนโลยีที่ยิ่งใหญ่ที่สุดแห่งปีและใหญ่ที่สุดในเอเชียตะวันออกเฉียงใต้ งาน“มหกรรมวิทยาศาสตร์และเทคโนโลยีแห่งชาติ ประจําปี 2561”กับนโยบาย“วิทย์สร้างคน สร้างแรงบันดาลใจ 1.2 ล้านเยาวชนไทย”ที่จะเริ่มต้น วันที่ 16 – 26 สิงหาคม นี้ ที่อาคาร 2-8 อิมแพ็ค เมืองทองธานี เผยในปี 2561 นี้จัดขึ้นเพื่อเฉลิมฉลองวาระสําคัญของวงการวิทยาศาสตร์ไทย“การครบรอบ 150 ปี ของการเกิดปรากฏการณ์สุริยปราคา ณ หว้ากอ” พระอัจฉริยภาพของพระบาทสมเด็จพระจอมเกล้าเจ้าอยู่หัว พระบิดาแห่งวิทยาศาสตร์ไทย ที่ทรงทํานายการเกิดปรากฏการณ์สุริยุปราคาเต็มดวง เมื่อวันที่ 18 สิงหาคม 2411 ได้อย่างแม่นยําพร้อมเปิดตัวพรีเซ็นเตอร์คนดังของปี 2561“เจมส์ จิรายุ ตั้งศรีสุข”กับ“9 ไฮไลท์สร้างแรงบันดาลใจ ความร่วมมือจาก 10 ประเทศ รวม 100 หน่วยงาน”
รัฐมนตรีว่าการกระทรวงวิทยาศาสตร์ฯ เผยว่า นับตั้งแต่ปี 2549 เป็นต้นมา กระทรวงวิทยาศาสตร์ฯ โดยองค์การพิพิธภัณฑ์วิทยาศาสตร์แห่งชาติ ได้จัดงาน“มหกรรมวิทยาศาสตร์และเทคโนโลยีแห่งชาติในช่วงเดือนสิงหาคม ซึ่งตรงกับวันวิทยาศาสตร์แห่งชาติ “18 สิงหาคม” มีระยะเวลาจัดแสดงรวมประมาณ 11 วัน จากความร่วมมือของหน่วยงานทั้งภาครัฐและภาคเอกชนทั้งในประเทศและต่างประเทศ ที่รังสรรค์กิจกรรมทางวิทยาศาสตร์แสนสนุก เต็มเปี่ยมสาระความรู้ ได้สร้างแรงบันดาลใจให้กับเยาวชนไทยที่เข้าชมงานและร่วมกิจกรรมการทดลอง สร้างความตระหนักด้านวิทยาศาสตร์ โดยเฉพาะในปี 2561 นี้ ที่ถือได้ว่า เป็นปีทองของวงการวิทยาศาสตร์ไทย โดยกระทรวงวิทยาศาสตร์และเทคโนโลยี
ได้เริ่มต้นเปิดมิติแห่งการเรียนรู้ทางวิทยาศาสตร์ไปทั่วประเทศ เพื่อกระจายโอกาส เสริมความรู้ สร้างแรงบันดาลใจแก่เยาวชนไทย โดยการนํานิทรรศการและกิจกรรมเด่นๆ จากการจัดงานปีที่ผ่านมาไปจัดแสดงใน 4 ภูมิภาคของประเทศใช้ชื่องานว่า“มหกรรมวิทยาศาสตร์และเทคโนโลยีแห่งชาติ ระดับภูมิภาค”ที่ จ.เชียงใหม่ จ.ขอนแก่น จ.สงขลาจัดแสดงในเดือนมิถุนายน–กรกฎาคม ที่ผ่านมา และปิดท้ายการจัดงานระดับภูมิภาคที่อุทยานวิทยาศาสตร์พระจอมเกล้า ณ หว้ากอ จ. ประจวบคีรีขันธ์ ในช่วงวันวิทยาศาสตร์แห่งชาตินี้
สําหรับงานยิ่งใหญ่ที่สุดทางวิทยาศาสตร์แห่งปี“มหกรรมวิทยาศาสตร์และเทคโนโลยีแห่งชาติประจําปี 2561”พร้อมแล้วที่จะจัดแสดง ในวันที่ 16 – 26 สิงหาคม นี้ ที่อิมแพ็ค เมืองทองธานี ปีนี้ กระทรวงวิทยาศาสตร์ฯ ได้คัดเลือกกิจกรรมใหม่ นิทรรศการใหม่ๆ ที่มีเนื้อหาที่เป็นกระแสอยู่ในความสนใจของประชาชน โดยเปิดตัว“9 ไฮไลท์สร้าง
แรงบันดาลใจ ความร่วมมือจาก 10 ประเทศ รวม 100 หน่วยงาน”
“9 ไฮไลท์สร้างแรงบันดาลใจ ปี 2561”กับประเด็นหลัก ซึ่งอยู่ในกระแสความสนใจแห่งปี อาทินิทรรศการวิทยาศาสตร์...ติดถ้ํารู้จักกับสภาพทางภูมิศาสตร์ของถ้ํา เที่ยวถ้ําจําลอง เรียนรู้เทคโนโลยี นวัตกรรมการกู้ภัยในถ้ํานิทรรศการวิกฤตขยะกับความสนุกที่พลาดไม่ได้ ตื่นเต้น เร้าใจ กับ 4-D Theatre เรื่อง การผจญภัยของแพนด้าก้วนก้วนนิทรรศการเทคโนโลยีเปลี่ยนชีวิตมารู้จักกับผู้ใช้เทคโนโลยีสร้างนวัตกรรม และพบกับนวัตกรรมใหม่ๆ ในโลกอนาคตนิทรรศการยุคข้อมูลครองโลกยุคนี้ใครๆ ก็พูดถึง“BIG DATA” มาหาไอเดียการจัดการปริมาณข้อมูลมหาศาลและเพิ่มทวีมากขึ้นทุกวันอย่างชาญฉลาดนิทรรศการอาหารแห่งศตวรรษSuper Foodเทรนด์ที่กําลังมาแรงในเรื่องการดูแลสุขภาพละครวิทยาศาสตร์“ฟ้าสว่างที่หว้ากอ”สร้างสรรค์เนื้อหาและเทคนิคการนําเสนอขึ้นใหม่ โดยคณะละคร มรดกใหม่ พร้อมเผยโฉมพรีเซนเตอร์คนดังของงาน“เจมส์ จิรายุ ตั้งศรีสุข”ที่ฝากมาบอกว่า“เจมส์ ดีใจมากครับ ที่ในปีนี้ กระทรวงวิทยาศาสตร์ฯ ได้ให้มารับหน้าที่เป็นpresenter ของงานที่ยิ่งใหญ่ มหกรรมวิทยาศาสตร์และเทคโนโลยีแห่งชาติ งานนี้จัดใหญ่ จัดเต็ม เหมือนทุกปีครับ เข้าชมฟรี 16-26 สิงหาคมนี้ แล้วมาสนุกด้วยกันนะครับ”
มหกรรมวิทยาศาสตร์ฯ ปีนี้ ได้รับความร่วมมือจากหน่วยงานทั้งภาครัฐและภาคเอกชนทั้งในประเทศ และจากต่างประเทศ อีก 10 ประเทศ 100 หน่วยงาน ได้แก่ 14 หน่วยงาน ในสังกัดกระทรวงวิทยาศาสตร์ฯ 15 หน่วยงาน จาก 8 กระทรวงที่เกี่ยวข้อง 28 สถาบันการศึกษา 19 หน่วยงานสมาคม/ สภาสมาคม/ภาคเอกชน และความร่วมมือระดับนานาชาติของ 24 องค์กรต่างประเทศพันธมิตร จาก 10 ประเทศ ได้แก่ ออสเตรเลีย จีน ฝรั่งเศส เยอรมนี อินโดนีเซีย ญี่ปุ่น เกาหลีใต้ เมียนมาร์ สิงคโปร์ และสหราชอาณาจักร
ดร. สุวิทย์ กล่าวทิ้งท้ายว่า“การจัดงานในครั้งนี้ เป็นการนําหนึ่งในนโยบายหลักของกระทรวงวิทย์ฯ“วิทย์สร้างคน”มาสู่รูปธรรม โดยมุ่งหวังว่าเด็ก เยาวชนไทย ตลอดจนสังคมไทยจะยกระดับความรู้ ได้รับแรงบันดาลใจ สร้างวัฒนธรรมวิทยาศาสตร์ให้เกิดขึ้นในสังคมไทย เพื่อนําพาประเทศไทยไปสู่การพัฒนาที่ก้าวหน้าด้วยเทคโนโลยีและนวัตกรรมในอนาคตอันใกล้”พร้อมเชิญชวนคุณพ่อ คุณแม่ ทุกครอบครัว พาลูกหลานมาร่วมชมงานมหกรรมวิทยาศาสตร์และเทคโนโลยีแห่งชาติ ที่เปิดเข้าชมงานโดยไม่เสียค่าใช้จ่าย 16-26 สิงหาคมนี้ ที่อิมแพ็ค เมืองทองธานี โดยในวันที่ 16 สิงหาคม พบกับพรีเซนเตอร์คนดังของงาน “เจมส์ จิรายุ”และในวันที่ 17 สิงหาคม พบกับพิธีเปิดงานอย่างเป็นทางการโดย พลเอกประยุทธ์ จันทร์โอชานายกรัฐมนตรี ที่จะมาร่วมกิจกรรมสร้างแรงบันดาลใจให้กับเยาวชนไทย